અમદાવાદ: ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા લેવાયેલી ગુજકેટની પરીક્ષાનું પરિણામ બોર્ડની વેબસાઈટ www.gseb.org પર જાહેર કરાયું છે. ડિગ્રી એન્જિનિયરિંગ તથા ડિગ્રી-ડિપ્લોમા ફાર્મસીમાં પ્રવેશ માટે જરૂરી ગુજકેટની પરીક્ષા ૧.૩૪ લાખ વિદ્યાર્થીઓએ આપી હતી. ‘એ’ ગ્રૂપના ૬૭ હજાર, ‘બી’ ગ્રૂપમાં ૬૬ હજાર જેટલા વિદ્યાર્થીઓએ પરીક્ષા આપી હતી. ફિઝિક્સ-કેમિસ્ટ્રીના પેપરમાં એક પ્રશ્નમાં ભૂલ હોઈ તમામ વિદ્યાર્થીઓને એક ગુણ અપાયો છે. બાયોલોજીના અંગ્રેજી મીડિયમના પ્રશ્નપત્રમાં એક પ્રશ્નની ભૂલ હોઈ તમામ વિદ્યાર્થીઓને એક માર્ક આપી દેવાયો છે. વિદ્યાર્થીઓને આજે જ માર્કશીટ આપી દેવાશે.